Source: http://arkisto.epaper.fi/tk-mediatalo/tuusulan-vesi/4017/pisara-2017
Timestamp: 2019-02-22 19:18:25+00:00
Document Index: 24201038

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ']

Pisara 2017
Pisara Tuusulan Veden tiedotuslehti 2017 4-7 Suojellaan vesistöjä ja nautitaan niistä! 8-9 Nyt on aika panostaa hulevesiviemäröintiin 10 -11 Kiinteistöt vastaavat tonttijohdoistaan Työkierto avartaa • Vaihda e-laskuun • Tekstiviestipalvelu tulossa
Pääkirjoitus Yhteisen luonnon puolesta Satavuotiaan Suomen talouden myötätuulet tuntuvat myös Tuusulassa. Käynnissä on vilkkaan rakentamisen aika, mikä on näkynyt myös meillä Tuusulan Vedessä. Uudet kaavoitettavat asuinalueet tarvitsevat infrastruktuurinsa ja tässä suunnittelussa sekä rakentamisessa on Tuusulan Vesi luonnollisesti ollut tiiviisti mukana yhtenä toimijana. Tuusulan rakennushankkeiden ehdoton johtotähti on Rykmentinpuisto ja siellä vuonna 2020 pidettävät Asuntomessut. Tästä kannattaa olla ylpeä. Messut ovat jo kolmannet Tuusulassa, mikä on ainutlaatuista, ja samalla 50- vuotisjuhlamessut. Juhlan innostamana päätimme jättää myös oman jalanjälkemme Rykmentinpuistoon, sekä muille uusille asuinalueille. Teetimme kaivonkansia, joiden design on suunniteltu erityisesti meitä varten. Pieni asia, mutta meille merkityksellinen. Täytyy vielä ilokseni mainita, että Tuusulan kunnan tuoreen työtyytyväisyystutkimuksen mukaan Tuusulan Vedellä viihdytään hyvin, mikä näkyy myös tämän lehden henkilöhaastatteluissa. Tämän lehden johtavana teemana ovat hulevedet. Lain mukaan ne eivät kuulu jätevesiviemäriin, vaan ne on käsiteltävä erikseen. Pahimpien rankkasateiden aikana jätevesiviemäriin kulkeutuu kuitenkin niin paljon hulevesiä, että ne saattavat nostaa kokonaismäärän jopa kymmenkertaiseksi. Tämä voi aiheuttaa ylivuotoja luontoon. Sateille emme mitään mahda, mutta voimme pitää ne pois jätevesiviemäreistä. Eli, kuten eräs työntekijämme on osuvasti sanonut: ”Pelasta maailma ja käännä kattoränni pois viemäristä.” Kyse on kutsusta talkoisiin tekemään oma osuus. Kun suojelemme vesistöjämme, voimme myös nauttia niistä. Keravanjoen, Palojen ja Tuusulanjoen kunnon eteen on tehty paljon työtä, jotta ne tarjoisivat kuntalaisille mahdollisuuden virkistäytymiseen. Me kävimme testaamassa melontaa syysväreissä kylpevässä Keravanjoessa Kellokoskella. Kokemus oli todella upea osoitus siitä, että millaiset luontoarvot meillä on vaalittavana. Hyvää syksyä ja reippaita askelia yhteisessä luonnossamme! Jukka Sahlakari Vesilaitoksen johtaja
Maan alle kätkeytyvät viemärit eivät ole ikuisia. Sisältö 4 – 7 Pidetään huolta joistamme Solisevat joet ovat Tuusulan lähiluontoa. Voimme kaikki vaikuttaa jokiluontomme suojelemiseen. 8 – 9 Sadevedet pois viemäreistä Ilmastonmuutos lisää rankkoja sateita, joten on aika laittaa hulevesiasiat kuntoon. 10 – 11 Tonttijohtojen saneeraus Tonttijohtojen kunnossapito ja saneerausvastuu on kiinteistöillä. Edullisinta on hoitaa työ ajoissa. 12 – 13 Työpari pärjää huumorilla Putkiasentajat Kari Rinne ja Mika Järvenpää ovat rento työpari, joka pärjää haastavissakin tilanteissa. 14 – 15 Lyhyesti • Työkierto tuo uusia näkökulmia. • Ilmoita mittarinlukema säännöllisesti. • Vaihda kätevään e-laskuun. • Oletko muuttamassa? • Tekstiviestipalvelu tulossa. • Nettisivuilla on asiakaslehtiarkisto. Kustantaja/Julkaisija Tuusulan Vesi, Hyryläntie 16, 04300 Tuusula Päätoimittaja Jukka Sahlakari Tämän lehden on koonnut Saijariina Toivikko Tuotanto TK mediatalo Oy, www.tkmediatalo.fi Tuottaja Kari Toiviainen Toimittaja Tom Kalima Valokuvat Mikko Käkelä, ellei toisin mainita Paino PunaMusta painosmäärä 16 800 kpl Pisara 2017 3
Mikko Käkelä Tuusulan joet ansaitsevat jokaisen huomion Solisevat joet ovat merkittävä osa tuusulalaisten lähiluontoa ja virkistymismahdollisuuksia. Palojoki, Keravanjoki sekä Tuusulanjoki keräävät Tuusulan vedet ja kuljettavat ne Vantaanjokeen ja sitä kautta edelleen Itämereen. 4 Pisara 2017
Tuusulan Veden Hanna Riihinen ja Saijariina Toivikko tutustuivat Keravanjokeen meloen. T uusulassa on eletty jokien varsilla jo pitkään, mikä on ikävä kyllä näkynyt myös siinä, että herkkiin vesistöihin on päässyt aineita, jotka eivät sinne kuulu. Vesiensuojelun kannalta merkittävä ratkaisu oli jätevedet kuljettavan siirtoviemärin valmistuminen vuonna 1987. Viimeisenä puhdistamona siirtoviemäriin liitettiin Jokela vuonna 2004. Jätevesikuormituksen loppuminen loi edellytykset jokien käytölle ja kehittämiselle. Vantaanjoen vesistöalueen jokivesien tila on pääosin tyydyttävä, Keravanjoen yläjuoksulla jo hyvä. Hyvään tilaan tarvitaan yhä hoitotoimia. Keravanjoelle sopiva keino on ollut johtaa kesäisin lisävettä Päijänne-tunnelista. Sen ansiosta vesi vaihtuu kuivanakin aikana, mikä parantaa virkistyskäytön mahdollisuuksia. Vantaanjoelle on tehty toimenpideohjelma vuosille 2017–2027. Siinä esitetään toimenpiteitä vesistön tilan parantamiseksi ja virkistyskäytön kehittämiseksi. Näihin talkoisiin olisi Tuusulassakin hyvä lähteä. Keravanjoki on Vantaan suurin haara Keravanjoki on Vantaanjoen suurin sivuhaara. Se virtaa Tuusulaan voimakkaasti mutkittelevana luontaisena uomana, jota rantalehdot reunustavat. Uomaa kutsutaan myös Keravanjoki-kanjoniksi. Sen pisimpiä koskia on Santakoski, jonka pohjavesialueelta purkautuu jokeen viileää vettä. Happirikas vesi on eliöille edullista, minkä vuoksi Santakoski on kalastajien suosiossa. Jokikanjonin alue on erittäin eroosioherkkää. Vuosittaisilla raivauksilla joen kanoottireittiä on pidetty kulkukelpoisena, koska alue on yksi vesistöalueen hienoimmista luontokohteista. Järvimäinen Kellokosken patoallas on merkittävä historiallinen ja maisemallinen ympäristö. Näillä alueilla Keravanjoen virkistysarvo on suuri. Vesi sopii myös uimiseen. Pisara 2017 5
Levätuotanto Keravanjoessa 2000 (n=6) 2001 (n=6) 2002 (n=6) 2003 (n=6) 3004 (n=6) 2005 (n=6) 2006 (n=6) 2007 (n=6) 2008 (n=5) 2009 (n=6) 2010 (n=6) 2011 (n=3) 2012 (n=4) 2013 (n=3) 2014 (n=3) 2015 (n=3) 2016 (n=3) 2017 (n=3) 0 Luonnossa paljon liikkuvalle Jukka Sahlakarille Tuusulan alueen joet ovat tuttuja. Limnologi Heli Vahtera tarkkailee jokien kuntoa esimerkiksi vesinäytteiden avulla. Kellokosken altaalla veden virtaama on ajoittain hidasta, jolloin planktonlevät pääsevät runsastumaan. Levätuotantoa kuvaavat a-klorofyllipitoisuudet ovat olleet joessa lievästi rehevälle vedelle tunnusomaisia. Haitallisia sinileväkukintoja Keravanjoessa ei ole todettu. rantamaita kulumiselta. Sen leviämistä kannattaa jokaisen tuusulalaisen torjua. Asutus lisääntyy Keravanjoen valuma-alueella. Vesihuollon laajetessa myös haja-asutusta saadaan viemäröinnin piiriin, jolloin kuormitus vähenee. Häiriötilanteiden ehkäisy laajenevan vesihuoltoverkoston alueella tulee varmistaa, mm. tehokkaalla hulevesien hallinnalla. Padot ovat estäneet kalojen nousemisen Kellokosken pato on Järvenpään Haarajoen padon tavoin ollut kaloille täydellinen kulkuja nousueste. Kesällä 2016 padon länsireunaan tehtiin pohjakynnys ja tekokoski, jotka mahdollistavat kalatien rakentamisen koskeen. Keravanjoen kalataloudellinen kehittäminen edellyttää myös Haarajoen padon avaamista Järvenpäässä. Nyt Kellokoskeen istutetaan kalastajien iloksi pyyntikokoisia kirjolohia. Eroosioherkillä jokirannoilla monipuolisen, syväjuurisen kasvillisuuden säilyminen on tärkeää. Rannoille viime vuosina levinnyt jättipalsami suojaa kuitenkin huonosti eroosioherkkiä 6 Pisara 2017 Palojoki mutkittelee Jokelan taajamaan Palojoki virtaa Jokelan taajamaan voimakkaasti mutkitellen. Pienen uoman virtaama vaihtelee voimakkaasti ja luonnonvoimien mahti on merkittävä. Rehevä joki tarjoaa koululaisille oivallisen tutkimus- ja oppimisympäristön. Jokelasta alaspäin joki puhkaisee Jäniksenlinnassa luode-kaakkosuuntaisen harjujakson. Lämpökamerakuvauksissa on havaittu joessa ja sen rannoilla Jäniksenlinnan ja Rannikonmäen kohdalla useita paikkoja, jossa raikas pohjavesi pääsee purkautumaan myös joki- 5 10 15 20 25 30 32 Levätuotantoa kuvaavan a-klorofyllin pitoisuus Keravanjoessa, Kellokosken altaalla vuosina 2000– 2017. Kuvassa sininen merkki kuvaa vuoden keskipitoisuutta, poikkiviivat vaihtelua. Lievästi rehevässä vedessä pitoisuus on 10-20 µg/l. laaksoon. Kesälläkin viileänä säilyvä vesi on hyvä ympäristö vaateliaille lohikaloille. Palojoen kalataloudellinen kehittäminen alkoi, kun jätevesien johtaminen jokeen päättyi vuonna 2004. Puhdistamon kuormituksen päättyminen näkyi varsin nopeasti jokivedessä veden hygieenisen laadun paranemisena sekä ravinnetason alenemisena. Nykyään vesistö on ekologiselta tilaltaan tyydyttävä. Kun Palojoen kalastoa tutkittiin jätevesikuormituksen velvoitetarkkailuna, vielä vuonna 2008 saaliiksi saatiin vain särkiä, ahvenia ja haukia. Jo vuonna 2010 joessa esiintyi myös taimenia ja kivisimppuja. Nykyään taimen lisääntyy Palojoessa säännöllisesti. Sen on mahdollistanut jokiveden laadun paraneminen ja koskiin tehdyt kalataloudelliset kunnostukset. Jokelan alueen pumppaamoilta on tullut ylivirtaamakausina ja laiterikkojen seurauksena jätevesiohituksia jokeen. Pumppaamoita on saneerattu viime vuosina, ja ylivuotoja on saatu vähenemään. Kasvavassa taajamassa on
Joet tarjoavat virkistysmahdollisuuksia vesillä liikkumisesta kalastukseen. Jokien pitäminen kunnossa on meidän kaikkien vastuulla ja yhteinen etumme. Velimatti Leinonen Tiesitkö? tärkeää, että kaikki kiinteistöt huolehtivat asianmukaisesti hulevesistä, jolloin koko jätevesiverkoston kapasiteetti varataan vain jätevesien kuljettamiseen. Vuollejokisimpukka Virtaavissa vesissä elävä, luonnonsuojelulailla suojeltu suursimpukkalaji. Paikoin runsaslukuinen useissa Etelä-Suomen joissa, mutta harvinainen, jopa hävinnyt useilta alueilta. Laji on suojeltu Euroopan laajuisesti, Suomessa se luokiteltiin uhanalaiseksi vuonna 2011. Tuusulanjoen tulvat kuriin Tuusulanjärvestä alkavaa Tuusulanjokea kunnostettiin vuosina 2006–2009, jotta kymmeniä vuosia säännöstellyn Tuusulanjärven pinnankorkeus voitaisiin palauttaa luonnonmukaisemmaksi ja ehkäistä tulvahaittoja. Uomaa perattiin ja rakennettiin pohjakynnyksiä, kiveyksiä ja maisema-altaita. Myös Tuusulanjärven pato kunnostettiin ja viereen rakennettiin kalatie. Kunnostusten yhteydessä Tuusulanjoesta löytyi erittäin uhanalaisia vuollejokisimpukoita, jotka kuuluvat koko EU-alueella suojeltuihin eliölajeihin. Nämä suursimpukat elävät kymmeniä vuosia varsin paikallisesti joen pohjassa. Simpukan lisääntymisketjun toukkavai- he tapahtuu kuitenkin kalan kiduksissa. Tuusulanjoen kalasto on monipuolinen ja runsas. Tuusulanjoen ekologinen tila on tyydyttävä, mutta siihen vaikuttaa Tuusulanjärven välttävä vedenlaatu. Hyvän ekologisen tilan saavuttamiseksi vesistöjä rehevöittävää fosforitasoa on alennettava. Jokiveden hygieeninen laatu on ollut viime vuosina hyvä ja uintikelpoinen. Tuusulanjoen kuormituksen vähentämiseksi vesiensuojelutyö koko Tuusulanjärven valuma-alueella on tärkeää. Tuusulanjärven ja koko Vantaanjoen valuma-alueella pääosa vesistöön huuhtoutuvista ravinteista ja kiintoaineksesta tulee hajakuormana; pelloilta, metsistä, hajaasutuksesta sekä hulevesien mukana taajamaalueilta. Ravinteiden tarkoituksenmukainen käyttö, maan suojaaminen eroosiolta, hulevesien hallinta ja huolellinen jätteiden käsittely ovat tärkeitä vesiluonnon suojelemiseksi. ■ Kirjoituksen asiantuntijana on käytetty limnologi Heli Vahteraa Vantaanjoen ja Helsingin seudun vesiensuojeluyhdistyksestä. Pisara 2017 7
Tuula Roos / Vastavalo Ilmastonmuutoksen ennakoidaan tuovan rankkoja sateita, jotka lisäävät lyhyessä ajassa syntyvien hulevesien määrää huomattavasti. Sadevedet eivät kuulu jätevesiviemäriin Hulevesihaasteessa on tehtävää niin vesihuoltolaitoksella kuin kiinteistöillä. V vuonna 2014 tehty lakimuutos velvoittaa pohtimaan aiempaa tarkemmin miten hulevedet hallitaan niin, että niistä ei aiheudu ongelmia, sanoo vesihuolto­insinööri Hanna Riihinen TuusulanVedestä. – Hulevedet ovat sadevesiä ja sulamisvesiä, joita rakennetuilla alueilla kerääntyy talojen katoilta, katualueilta ja parkkipaikoilta. Ne saattavat nostaa hetkelliset vesimäärät viemäreissä jopa kymmenkertaisiksi. Rankkojen sateiden ennakoidaan yleistyvän ilmastonmuutoksen myötä. Hulevesien aiheuttamat tulvahaitat ovat siis vaarassa lisääntyä, joten nyt on toiminnan aika, Hanna Riihinen korostaa. Hulevesiviemäreiden lisäksi tarvitaan hulevesien viivyttämistä ja imeyttämistä, ojia, painanteita ja hallittuja tulva-alueita, jotta väl8 Pisara 2017 tytään vahingoilta. Pelkkä hulevesien määrän hallitseminen ei aina riitä, vaan myös hulevesien laatua voi olla tarvetta parantaa käsittelyllä, mikäli hulevedet johdetaan vesiluonnoltaan herkkään vesistöön tai imeytetään pohjavesialueella. Hulevedet ovat ongelma myös päätyessään jätevesiviemäriverkostoon. Kylmät vedet heikentävät biologisen puhdistusprosessin toimintaa. Rankkasateiden aikana vesimäärät voivat monikertaistua hetkellisesti, jolloin ne voivat ylittää jätevesiviemäriverkoston ja puhdistamoiden kapasiteetin. Silloin on pakko tehdä ohijuoksutuksia ja ympäristöön päätyy jätevettä. Jäteveden ylivuototilanteissa kärsivät herkät Tuusulan joet, virkistyskäytöltään arvokas Vantaanjoki tai puhdistamon ylikuormittuessa Itämeri. Vastuu on kiinteistöllä Hulevesien hallinnan kokonaisvastuu kuuluu kunnalle, mutta putkitetusta hulevesiverkostosta on perinteisesti ollut vastuussa vesihuoltolaitos. Uuden lainsäädännön myötä joissakin kunnissa koko hulevesijärjestelmästä, niin verkostoista kuin ojista, vastaa kunta. Tuusulassa ei ole vielä päätetty millaisella mallilla jatkossa toimitaan, mutta kysymys on ajankohtainen. Tässä yhteydessä pohditaan myös sitä, millaisilla maksuilla hulevesijärjestelmistä aiheutuvat kustannukset olisi järkevä kattaa. Ensisijainen vastuu kiinteistön hulevesistä on aina kiinteistöjen omistajalla. Kiinteistöillä on myös vastuu kiinteistön alueella maan alla olevista putkista aina tontin ulkopuolella oleviin liitoskohtiin asti.
Kiinteistön kuivatus ja viemäröinti Muista! iStockphoto Kiinteistöjen hulevedet tulee johtaa ojiin tai hulevesiviemäreihin. Ensisijainen vastuu kiinteistön hulevesistä on aina kiinteistön omistajalla. Tontin jätevesiputket täytyy pitää hyvässä kunnossa, jotta ylimääräisiä vesiä ei pääse viemäriin. Hulevesien johtaminen jätevesiviemäriin on lakimuutoksen myötä kielletty. ja in ra Tont Kattojen keräämät hulevedet voi myös ottaa talteen esimerkiksi tynnyreihin. Liitoskaivo Kiinteistön muistilista Hu lev es ivi em är i Jät ev es ivi em är i ● Kiinteistön kuivatusjärjestelmissä ja pinnantasauksessa tulee huomioida hulevesiviemärin padotuskorkeus (tien pinta +10 cm). Jos on rakennettu kellaritiloja padotuskorkeuden alaLiitoskaivo puolelle, tarkasta pumppaamon ja venttiilien olemassaolo ja kunto. Vakuutusyhtiöt eivät korvaa tulvavahinkoja, jos kiinteistöllä ei ole lupakuvien mukaisia järjestelmiä. ● Tarkasta, etteivät hulevedet, varsinkaan kattovedet, ohjaudu jätevesiviemäriin. Huolehdi, että kuivatukseen käytettävä oja pysyy auki. Niiden huoltaminen, saneeraaminen ja rakentaminen kuuluvat kiinteistön omistajalle Kiinteistöjen ratkaisuilla on merkitystä Ympäristön kannalta olisi parasta, jos sadevesiä voitaisiin imeyttää ja viivyttää kiinteistöillä. Näin voidaan ennalta estää tulvimista. Esimerkiksi kiinteistöjen puhtaat kattovedet pystyttäisiin usein imeyttämään maastoon, jolloin ne palautuisivat luonnon omaan kiertokulkuun. Monet omakotitaloissa asuvat ovat ratkaisseet tämän esimerkiksi siten, että keräävät sadevedet tynnyreihin ja käyttävät sitä kukkien kastelemiseen. Luonnontilaisilla piha-alueilla hulevedet imeytyvät maaperään ja kasvien käyttöön. Pihojen asfaltoinnilla ja kattamisella sen sijaan vähennetään imeyttävän alueen määrää. Kiinteistöillä hulevesien viivyttämistä voidaan edesauttaa pitämällä piha-alueet päällystämättöminä. Hanna Riihinen korostaa, että hulevesistä huolehtiminen on tärkeä osa luonnonsuojelua. Tuusulassa hulevesiä johdetaan vielä joiltakin kiinteistöiltä jätevesiviemäriin. Tuusulan Vesi pyrkii omalta osaltaan vastaamaan hulevesihaasteeseen rakentamalla uutta hulevesiverkostoa sekä saneeraamalla jätevesiverkostoa. Kiinteistön omistaja voi vaikuttaa hulevesiin pitämällä tontin jätevesiputket hyvässä kunnossa, jotta ylimääräisiä vesiä ei pääse viemäriin. Hulevesien johtaminen jätevesiviemäriin on lakimuutoksen myötä kielletty. Kiinteistön hulevedet, kattovedet ja perustusten kuivatusvedet pitääkin imeyttää tontilla ja johtaa hulevesiviemäriin tai avo-ojaan. ■ ● Huolehdi, ettei pintavalunta ohjaudu naapurin puolelle tai jalkakäytävälle/ kadulle. Pihan pinnantasaus tulisi kallistaa poispäin rakennuksen seinältä. ● Pidä katualue puhtaana, jotta kadulla olevat roskat eivät tuki kaivoja. ● Piharemontin yhteydessä kannattaa ohjata puhtaat kattovedet mahdollisuuksien mukaan maastoon tai hidastaa niiden etenemistä maanpäällisillä järjestelmillä. Ojat ja painanteet hidastavat merkittävästi virtaamapiikkiä hulevesiviemäriin. Päällystetyn pinnan määrä kannattaa myös minimoida. Pisara 2017 9
Viemärit eivät ole ikuisia vaan voivat haurastua tai olla täynnä tontilla kasvavien puiden juuria. Silloin on vain ajan kysymys, milloin järjestelmä lakkaa toimimasta. Tonttijohtojen saneerausvastuu on kiinteistöillä Vesijohto- ja viemäriverkosto on näkymättömissä maan alla oleva omaisuus. Se ei ole ikuinen, vaan vaatii myös ylläpitoa. T uusulan Vesi saneeraa vuosittain omaa verkostoaan yli neljä kilometriä välttyäkseen saneerausvelan kasvattamiselta. Kiinteistöjen tonttijohdoissa tämä valitettavan usein unohtuu, kunnes tulee ikäviä yllätyksiä. – Yllättävän monet ovat epätietoisia siitä, missä vastuun raja kulkee. Uusitaan hanoja ja pyttyjä, mutta unohdetaan, että pihalla parin metrin syvyydessä kulkevat johdot liittävät kiinteistön vesihuoltoon. Myös niiden kunto on hyvä tietää ja selvittää. Kiinteistön omistajan vastuun rajana ei todellakaan ole vesimittari, vaan runkolinjassa oleva liitoskohta vesilaitoksen putkiin, verkostopäällikkö Lassi Jutila korostaa. – Vanhoissa kiinteistöissä viemärit voivat olla esimerkiksi betonisia. Ne eivät ole ikuisia vaan voivat mm. viemärikaasujen vaikutuksesta haurastua tai olla täynnä tontilla kasvavien puiden juuria. Se tarkoittaa, että on vain ajan kysymys, milloin ne tukkivat viemärit ja järjestelmä lakkaa toimimasta. Silloin joudutaan 10 Pisara 2017 Lassi Jutila toivoo, että kiinteistöjen omistajat ymmärtäisivät pitää toimimaan kiireellä, jolloin myös kustannukset helposti nousevat. Yleisesti putkien ikänä pidetään 50:ttä vuotta, joten Jutilan mukaan omakotitalossa asuvienkin olisi syytä selvittää mahdollinen saneeraustarve. Jos saneerauksen tekee ajoissa, selvitään usein halvemmalla sujutustekniikalla, mutta jos betoniviemäri on romahtanut, kaivaminen on ainoa mahdollisuus. Se nostaa heti hintaa. – Viemärin kunto voidaan selvittää esimerkiksi kuvaamalla, mutta ilmaisiin kuvaustarjouksiin suhtautuisin pienellä varauksella. Ilmaisen kuvauksen voi tietenkin ottaa, jos sellainen yrittäjä ilmaantuu ovelle, mutta suosittelen tarjouksen kysymistä varmuuden vuoksi myös muualta. Kameratutkimuksen saa miltä tahansa lokapalvelufirmalta tai neuvoja voi kysyä Tuusulan Vedeltä, Jutila toteaa. Verkostopääomaa on ylläpidettävä Tuusulan Vesi on kunnallinen liikelaitos, jonka tärkein tehtävä on vesihuollon järjestäminen. Tämä tarkoittaa myös huolenpitoa arvokkaasta pääomasta, eli omasta verkostosta. – Mielestäni Tuusulan Vesi on onnistunut erinomaisesti. Saneerauksia tehdään säännöllisesti niin paljon kuin budjetti sallii, sanoo toista kauttaan johtokunnan jäsenenä oleva Jorma Sulander. – Tuusula on laaja kunta ja verkostokilometrejä on todella paljon, joten saneerattavaa tai kokonaan uusittavaakin tulee paljon. Tällä hetkellä joudutaan myös taistelemaan hulevesiongelman kanssa. – Toivoisinkin, että myös kuntalaiset ottaisivat sen vastuun, joka heille kuuluu. Tuusulan Vedelle aiheutuu suuria kustannuksia, jos hulevesi johdetaan virheellisesti viemäriverkostoon. Viime kädessä nämä kustannukset tulevat kaikkien asiakkaiden maksettavaksi, mikä ei ole reilua. Mielestäni olisi oikein, jos maksut perustuisivat aiheuttamisperiaatteeseen, eli hulevesiä jätevesiverkostoon johtavat kiinteis-
Tuusulan Veden verkosto Vesijohtoverkot ● Talousvesi tulee pääasiassa tukkuvesiyhtiö TSV:n vedenottamoilta ja lisäksi Maantiekylän Kelatien alueelle Vantaan omistamalta Kuninkaanlähteen vedenottamolta. ● Neljä painepiiriä: Hyrylä, Laakso, Jokela ja Kellokoski. ● Taajama-alueiden verkosto on rakennettu pääosin 60–90-luvuilla. Viemäriverkot ● Viemäriverkosto koostuu EteläTuusulan, Jokelan ja Kellokosken viemäröintialueista sekä siirtolinjoista. ● Jätevedet johdetaan KUVES:n siirtoviemärijärjestelmän välityksellä HSY:n Viikinmäen jätevedenpuhdistamolle. ● Taajama-alueiden jätevesiviemäriverkoston rakentaminen aloitettiin jo 60-luvun lopulla, mutta varsinaisesti verkosto rakennettiin 70–90-luvuilla. huolta tonttijohdoistaan ennakoivasti. Kun vahinko on tapahtunut, kasvattaa kiire kustannuksia. töt näkisivät tämän vesilaskussaan, Jorma Sulander sanoo. Sulanderin mukaan Tuusulan Vesi on asiakaspalvelulaitos, jossa kuntalaisten edun on oltava etusijalla. Tariffien ja kunnalle vuosittain tuloutettavan summan on oltava kohtuullinen. Sama kohtuullisuus koskee myös Tuusulan Vedelle jäävän tuoton määrää. – Vesilaitosten kustannukset ovat kuitenkin suuret, joten riittävät toimintaedellytykset on taattava. Saneerausvelkaa ei voi jättää, ja uutta verkostoa on rakennettava, Jorma Sulander muistuttaa. Vuotavia liittymiä ja virhekytkentöjä Runsassateinen syksy on konkreettisesti näyttänyt Lassi Jutilan mukaan hulevesiongelman laajuuden. – Kun tunti on rankkasateen alusta kulunut, alkaa ilmaantua pumppaamo-ongelmia, jotka johtuvat siitä, että hulevesiä tulee runsaasti jä- tevesiverkostoon. Me pystymme tutkimuksilla etsimään ja paikantamaan virheelliset kytkennät, mutta emme tietenkään voi tulpata asiakkaiden liittymiä. Voimme vain kehottaa heitä hoitamaan asian. Meillä on myös oikeus korottaa jätevesimaksuja kiinteistöiltä, mikäli eivät kehotuksesta huolimatta tee asialle mitään. Kaikkein suurimman haitan aiheuttavat kiinteistöjen katot, jotka ovat suuria sadeveden kerääjiä. Pahinta on, jos kattovedet päätyvät jätevesiviemäriin. Lisäksi haittaa aiheuttavat perustusten kuivatusvedet, jos ne päätyvät salaojien kautta jätevesiverkostoon. – Nämä ovat jokaisen kiinteistönomistajan vastuulla. Salaojaremontti ei tarvitse edes toimenpidelupaa, mutta se on syytä tehdä oikein. Tiedän tapauksen, jossa edellinen omistaja oli liittänyt kattovedet ja salaojat jätevesiviemäriin, sillä seurauksella, että kiinteistön alakerta ja kellari tulvi sateella juurien tukkiessa jätevesiviemärin. Sitä ei edes vakuutus korvannut, Jutila kertoo. ■ ● 66 jätevedenpumppaamoa, 4 hulevesipumppaamoa ja 3 mittausasemaa. Oma design kaivon kansissa Tuusulan Vesi on teettänyt Niemisen valimolla kaivon kannet, joihin on suunniteltu oma design. Yksi syy kansiin on vuonna 2020 järjestettävät valtakunnalliset asuntomessut. Asuntomessut järjestetään Rykmentinpuistossa, jonka infran rakentamisessa Tuusulan Vesi on vahvasti mukana. Pisara 2017 11
Oikea asenne ja huumori auttavat haastavissa töissä Putkiasentajat Kari Rinne ja Mika Järvenpää hoitavat työnsä positiivisella mielellä. – Se nyt vain on meidän tyylimme. Hommat on vain tehtävä, eivät ne valittamalla valmistu, kaverukset tuumaavat. U mpi-tuusulalainen Kari Rinne käveli vuonna 1971 kuntaan kyselemään, olisiko töitä tarjolla. Sillä tiellä hän on edelleen, siirtynyt vain Tuusulan Veden puolelle. – No eipä sen jälkeen ole tarvinnut töitä kysellä enkä ole muuallekaan lähtenyt, vaikka joskus on kyselty. En tiedä olenko ollut pelkuri, mutta en ole täältä halunnut mihinkään lähteä. – Toisaalta en muista montakaan sellaista päivää, että en olisi halunnut aamulla töihin lähteä, Kari Rinne sanoo. – Minäkin olen hehkuttanut, että nyt olen saanut eläkeviran. Kaikkiaan olen ollut Tuusulan kunnan töissä kymmenisen vuotta. Ensin kunnallistekniikan rakennuspuolella, mutta vesilaitoksen töihin kinusin koko ajan. Kun tilaisuus tuli, tartuin siihen oitis. Yli seitsemän vuotta olen nyt ollut täällä ja olen entistäkin vakuuttuneempi, että tämä on minun paikkani, Mika Järvenpää sanoo. Vaihtelevia tehtäviä Tuusulan Veden putkiasentajien työt ovat äärimmäisen vaihtelevia. Päivät eivät todellakaan ole toistensa kaltaisia ja tehtävät vaihtelevat tasaisesti joko puhtaan veden tai jäteveden puolella. – Meillä on sen verran pieni porukka, että kaikki tekevät kaikkea ja kaikilla on sen vuoksi puhtaan talousveden töihin vaadittava vesityökortti, joka aikaisemmin tunnettiin nimellä hygieniapassi, Mika kertoo. – Kortti on voimassa viisi vuotta, minkä jälkeen se on uusittava. Kortin suorittamiseen 12 Pisara 2017 liittyy koe, joka takaa, että päässä olevat tiedot ovat tuoreita. Sen lisäksi meillä on Liikenneviraston tieturvakortti, joka kelpuuttaa tekemään töitä tiealueella, Kari täydentää. Kari leimaa itse itsensä työssä oppijaksi ja korostaa, että työpari on oppineempi kuin hän. – Ei se nyt ihan niinkään ole. Karilla on valtava kokemus ja hurjasti hiljaista tietoa, joka pitäisi saada talteen ennen kuin hän lähtee eläkkeelle 2019. Minulla on ammattikoulu ja vesihuoltoalan ammattitutkinto. Ne ovat hyvä pohja, jota täydentää monipuolinen työ, Mika sanoo. Huumorilla selviää Hurtti huumori ilmiselvästi yhdistää tätä työparia, kuten koko Tuusulan Veden varikolla työskentelevää työporukkaa. Tästä on Karin ja Mikan mukaan tullut myös runsaasti palautetta. – Monet urakoitsijat, kaivurimiehet ja kesätyöläiset ovat kiitelleet meidän työhuumoria ja ihmetelleet, kuinka me suhtaudumme niin rennosti haastaviin tehtäviin ja olosuhteisiin. Se nyt vain on meidän tyylimme. Hommat on vain tehtävä, eivät ne valittamalla valmistu, Kari sanoo. Totta se on. Sade ei lakkaa, pakkanen ei laske eivätkä haalarit kuivu vaikka kuinka noituisi. – Kerrankin olimme korjaamassa jotain vesivuotoa melkoisessa pakkasessa. Minulla oli päälläni lämmin pilkkihaalari, joka kastui aivan likomäräksi. Ei se paljon enää lämmittänyt, etenkin kun pian huomasin, että haalari jäätyi. Kaverit huusivat, että tule autoon lämmittelemään. Ajattelin kuitenkin, että sittenhän minä vasta palelenkin ja jatkoin työn tekoa jäykkänä jääkalikkana, Mika naureskelee. Molemmat asentajat kuitenkin korostavat, että ulkona työskentely on pukeutumiskysymys ja että työnantaja huolehtii erinomaisesti siitä, että työasut ovat huippuluokkaa. – Tässä ovat esimerkiksi minun talvityökäsineet, Kari sanoo ja näyttää lämpimiä karvavuorirukkasia. – Näillä tarkenee. Tosin ne välillä kastuvat, joten pitää muistaa ottaa kuivia mukaan. Hankalinta pakkasella on tietenkin se, että on hommia, joita ei voi hanskat kädessä tehdä. Harrastuksia on ja ei Kuntalaiset voivat kohdata tämän työparin kun vesimittareita vaihdetaan, rakennetaan tonttiliittymiä ja kun verkostoa saneerataan, ja oikeastaan ihan missä tahansa, missä Tuusulan Veden töitä tehdään. Työajan ulkopuolella tilanne sen sijaan on toinen. Syntyjään tuusulalainen Mika on muuttanut Keravalle ja hänellä harrastuksia riittää. – Muutaman kerran viikossa käyn bändiharjoituksissa soittelemassa kitaraa ja silloin tällöin keikalla. Sen lisäksi kerran viikossa pelaan sählyä ja tietenkin käyn koirien kanssa lenkillä ja hoitelen perheen pienintä, yksivuotiasta poikaa. Virtaa ja harrastuksia siis riittää. – Minä en harrasta yhtään mitään, Kari naurahtaa. – Telkkaria katselen ja teen sitä, mitä omakotitalossa pitää tehdä. ■
Toisaalta en muista montakaan sellaista päivää, että en olisi halunnut aamulla töihin lähteä. Työpari Mika Järvenpää ja Kari Rinne hoitavat hommansa vaikeissakin olosuhteissa rennosti ja hurtin huumorin kera. Pisara 2017 13
Lyhyet Työkiertoa talon ulkopuolella Työkierto on keino ylläpitää työntekijöiden työmotivaatiota ja lisätä tietoa yrityksen muista työtehtävistä. Tuusulan Vesi on lähtenyt kokeiluun, joka ei rajoitu työkiertoon yrityksen sisällä. T Saijariina Toivikko ja Hanna Riihinen ovat työkierron johdosta saaneet alastaan paremman kokonaiskuvan. Pisara PisaPraisara Tuusulan 4 –7 Tal Tuusulan kunnan ves kunnan ves ihuoltolait ihuTuu olto sula lait n1 Ved os os • 201 en tied 2011 Tiedotusl 0 otuslehtTie i 2015 dotusleht ehti i onrak vastuut entajan 4 –7 Ve 8 –11 yökiertoa toteuttavat Tuusulan Veden vesihuoltoinsinööri Hanna Riihinen ja Vesilaitosyhdistyksen vesiasiain päällikkö Saijariina Toivikko. – Tavoitteenamme oli oppia alasta laajemmin tutustumalla toisen työhön kerran viikossa. Olen yhden päivän viikossa Tuusulan Vedessä ja teen Hannan töitä, muun muassa asiakaspalvelutilanteita. Olen ollut tosi tyytyväinen siitä, että olen päässyt tekemään käytännön työtä vesilaitoksessa ja saanut tehdä monipuolisesti erilaisia tehtäviä, Saijariina toteaa. – Minä puolestani olen pyrkinyt juuri niinä päivinä olemaan joko Vesilaitosyhdistyksessä tai etätöissä, jotta Saijariina saa todella aidon kuvan käytännöstä ja joutuu selviämään yksin. Ja hyvinhän hän on selvinnyt, Hanna korostaa. Kokeilua on nyt jatkunut lähes vuoden ja Hanna painottaa sitä, että on ollut arvokasta saada laajempaa kuvaa siitä, mitä vesilaitoksissa valtakunnallisesti juuri nyt tapahtuu. Hanna johtaa yhdistyksessä vesihuoltoverkostoprojektia, jonka tuloksista on hyötyä jatkossa kaikille vesihuoltolaitoksille, myös Tuusulan Vedelle. Saijariina on yhdistyksessä ollut mukana tekemässä erilaisia ohjeita ja työkaluja vesilaitoksille ja nyt työkierrossa päässyt itse kokeilemaan, miten esimerkiksi riskien hallintaa tarkoitettu sähköinen ohjelma käytännössä toimii. - Asiakkaiden kysymyksiin vastausten etsiminen on ollut itsellenikin opettavaista. Työkierto on myös synnyttänyt paljon ajatuksia siitä, millä tavoin Vesilaitosyhdistyksen toiminnassa voisimme entistäkin paremmin palvella vesilaitoksia, kertoo Saijariina. – Mielestäni työkierto on ollut niin antoisaa, että muidenkin kannattaisi kokeilla sitä, Saijariina Toivikko toteaa. ■ Uusi johtokunta sijoh ei ole ikuto Pohjave inen Kiinteist luonnos ttä suoraan ta viemäröi öjen hulevesinnit kun Huolla tal toon talvikun osi too n Asiakasp Tuusulass esittäyty alvelu vain luo a juodaan y muvettä Putkime Harrikallastari ajaa 10 – 11 12 –13 12 – 13 4-7 8-9 10 -11 Osaatko lukea vesilaskua ? Haja-asu Hulevedet Vesihuo tusaluei kuriin • lto automat den vesihuo Kulutusisoituu • lto • Kulu web palv Tuusulan elee • Mik tus-Web Vedestä palvelee ä on erillisv liikelaito Internetiss s • Muista iemäröinti ä KulutusW ? eb Pisara3.in dd 1 Pisara_20 11.indd 1 16.11.201 0 15.26 30.11.201 1 13.01 Vanhat lehdet verkossa Asiakaslehti on tärkeä kanava Tuusulan Veden ja asiakkaiden välillä. Lehti kertoo Tuusulan Veden toiminnasta ja välittää tietoa ajankohtaisista suunnitelmista. Lehti toimitetaan laajana jakeluna jokaiseen talouteen, minkä lisäksi se löytyy Tuusulan Veden verkkosivuilta. Siellä ovat luettavissa myös vanhat asiakaslehdet. ■ Lehdet löytyvät osoitteesta www.tuusulanvesi.fi. 14 Pisara 2017 Tuusulan Veden johtokunta: Jorma Sulander, Jarno Ruusala, Marjut Kylliäinen, Matti Oksanen (pj.), Satu Lahti, Jukka Sahlakari ja Margita Winqvist. Kuvasta puuttuu kunnanhallituksen edustaja Lilli Salmi.
Vaihda e-laskuun Vaihda vesilaskusi kätevään e-laskuun. Silloin saat laskun suoraan verkkopankkiisi, eikä se katoa postissa tai unohdu muun postin sekaan ja jää maksamatta. E-laskun tilaaminen on helppoa. Sen voi tehdä omassa verkkopankissa valitsemalla verkkopankissa olevasta laskuttajalistasta Tuusulan vesihuoltoliikelaitoksen. Lisäksi tarvitset viimeisimmän vesilaskusi viitenumeron. Oletko muuttamassa? Ilmoita vesimittarin lukema säännöllisesti Vesimittarin lukema tulee ilmoittaa Tuusulan Vedelle vähintään kerran vuodessa. Säännöllisellä vesimittarin seurannalla ja lukeman ilmoittamisella: – Saat vesilaskun, joka perustuu todelliseen vedenkäyttöön. – Vältät yllättävät suuret tasauslaskut. – Vuotavat vesikalusteet tulevat ilmi ja ne tulee vaihdettua nopeammin ehjiin ja toimiviin Kun myyt kiinteistön tai siirrät sen toiselle, (tippuvat hanat, vuotavat wc-pöntöt, rakenteiden muistathan ottaa yhteyttä vesihuolto- sisäiset piilovuodot jne.). laitokseen ja ilmoittaa vesimittarin loppulukeman muuttopäivältä sekä muuttuneet omistajatiedot. Ilmoituksen voi tehdä lomakkeella osoitteessa www.tuusulanvesi.fi. Vesimittarin lukeman voi ilmoittaa neljällä tavalla: 1. Kulutus-Web-palvelussa, linkki netti- Askarruttavatko vesiasiat? sivuillamme www.tuusulanvesi.fi. Olethan jo käynyt tutustumassa nettisivui- 3. Soittamalla vesilaskutukseen himme www.tuusulanvesi.fi. Sieltä löytyy puh. 040 314 3578. runsaasti erilaista veteen liittyvää hyödyl- 4. Itseluentakortilla (joka postitetaan kaikille listä ja mielenkiintoista tietoa ajankohtai- kiinteistöille kerran vuodessa). 2. Lähettämällä sähköpostia osoitteeseen: vesihuoltolaitos@tuusula.fi. sista asioista ja mm. ”Usein kysytyt kysymykset vesihuollosta”. Tekstiviestipalvelu tulossa Tuusulan Vesi ottaa ensi talven aikana käyttöön tekstiviestipalvelun, jolla voidaan tiedottaa asiakkaita vesihuollon häiriöistä. Järjestelmä hyödyntää julkisesti saatavilla olevia puhelinnumerotietoja. Mikäli käytät yritysliittymää tai puhelinnumerosi on salainen, voit itse käydä syöttämässä tietosi tekstiviestijärjestelmään. Numeroita käytetään vain häiriöviestintään, ei markkinointiin. Tiedotamme asiasta lisää mm. nettisivuillamme ja kirjeitse. Tätä ja muitakin Tuusulan Veden asioita voit seurata myös twitterissä @Tuusulanvesi. Oma koti messuille? Tonttihaku 15.1.2018 saakka. asuntomessut.fi/tulevat-messut/tuusula-2020
Julkinen tiedote jokaiseen kotiin Tuusulan Vesi Vesihuoltolaitos Toimiston asiakaspalvelu arkisin klo 9–15 Kunnantalo, 2-kerros, B-siipi Hyryläntie 16, 04300 Tuusula www.tuusulanvesi.fi vesihuoltolaitos@tuusula.fi YHTEYSTIEDOT Sopimukset, hakemukset Hallintosihteeri p. 040 314 3577 Laskutus Toimistosihteeri p. 040 314 3578 Omistajanvaihdosasiat Toimistosihteeri p. 040 314 3553 Johtokartat Tekninen avustaja p. 040 314 3556 Tekninen neuvonta, haja-asutusalueiden vesihuolto, teollisuusjätevedet Vesihuoltoinsinööri p. 040 314 3579 Laitoksen johto, KVV-työnjohtajalausunnot Liikelaitoksen johtaja p. 040 314 3563 Vesi- ja viemäriliittymien asennus- ja korjaustyön tilaus ja työnjohto KVV-tarkastukset ja tilaukset (suunnitelmat ja kenttäkäynnit) Soittoaika ma–pe klo 8.15–9.15 Putkimestari p. 040 314 3138 Viemäreiden kunnossapito, jätevesipumppaamojen hoito ja työnjohto Verkostopäällikkö p. 040 314 3141 Tiedotus www.tuusulanvesi.fi Sähköpostiosoitteet: etunimi.sukunimi@tuusula.fi Vikapäivystys 24 h Työaikana 040 314 3138 tai 040 314 3141 Työajan ulkopuolella 040 314 3125